MALEE พุ่งกว่า 4% กูรูมองแนวโน้มยอดขายใน-ตปท.เติบโตแข็งแกร่ง
MALEE พุ่งกว่า 4% กูรูมองยอดขายเติบโตแข็งแกร่งทั้งใน-ต่างประเทศ โดย ณ เวลา 11.30 น. ราคาอยู่ที่ 73.25 บาท บวก 3.00 บาท หรือ 4.27% ด้วยมูลค่าซื้อขาย 65.83 ลบ. ด้านบล.กรุงศรี แนะนำ "ซื้อ" ให้ราคาเป้าหมายที่ 98 บาท
17 ส.ค. 2559

ผู้สื่อข่าวรายงานว่า ราคาหุ้นบริษัท มาลีกรุ๊ป จำกัด (มหาชน) หรือ MALEE ณ เวลา 11.30 น. ราคาอยู่ที่ 73.25 บาท บวก 3.00 บาท หรือ 4.27% ด้วยมูลค่าซื้อขาย 65.83 ลบ.

โดยบล.กรุงศรี แนะ“ซื้อ”หุ้น บมจ.มาลีกรุ๊ป (MALEE) ได้ปรับเพิ่มประมาณการอัตราการเติบโตของยอดขายในปี 58-61 เป็นปีละ 24% จากเดิมปีละ 22% จากรายได้ที่แข็งแกร่งขึ้นทั้งจากตลาดในประเทศและในตลาดส่งออก โดยคาดว่ายอดขายจะโต 5-10% เมื่อเทียบปีต่อปี จากการบริโภคในประเทศที่ฟื้นตัวและกระแสความนิยมการดูแลสุขภาพที่เพิ่มขึ้น
ทั้งนี้คาดว่ายอดส่งออกน้ำมะพร้าว (ประมาณ 70% ของการส่งออกของ MALEE) จะเติบโตปีละ 30% ในช่วงเดียวกัน ตามตลาดน้ำมะพร้าวโลกในปี 59-60
นอกจากนี้คาดว่าอัตรากำไรก่อนดอกเบี้ยจ่ายและภาษี (EBIT margin) จะฟื้นตัวได้ดีจากต้นทุนการผลิตต่อหน่วยที่ลดลงจากอัตราการใช้กำลังการผลิตที่เพิ่มขึ้น โดยสามารถส่งผ่านต้นทุนมะพร้าวที่เพิ่มขึ้นต่อไปให้กับผู้บริโภคได้ด้วยการปรับสัญญาระยะสั้น แต่คาดว่าต้นทุนน่าจะลดลงจากการเข้าสู่ช่วงเก็บเกี่ยวในช่วงครึ่งหลังปีนี้ 